Paġna Fl-24 ta' Jannar 2014, il-Kummissjoni ddeċidiet li ma topponix il-konċentrazzjoni notifikata msemmija hawn fuq u li tiddikjaraha kompatibbli mas-suq komuni. Din id-deċiżjoni hi bbażata fuq l-Artikolu 6(1)b tar-Regolament tal-Kunsill (KE) Nru 139/2004. It-test sħiħ tad-deċiżjoni hu disponibbli biss fl-Ġermaniż u ser isir pubbliku wara li jitneħħa kwalunkwe sigriet tan-negozju li jista' jkun fih. Dan it-test jinstab: Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32014M7129. Il-EUR-Lex hu l-aċċess fuq l-internet għal-liġi Ewropea. Fit-30 ta' Jannar 2014, il-Kummissjoni ddeċidiet li ma topponix il-konċentrazzjoni notifikata msemmija hawn fuq u li tiddikjaraha kompatibbli mas-suq komuni. Din id-deċiżjoni hi bbażata fuq l-Artikolu 6(1)b tar-Regolament tal-Kunsill (KE) Nru 139/2004. It-test sħiħ tad-deċiżjoni hu disponibbli biss fl-Ingliż u ser isir pubbliku wara li jitneħħa kwalunkwe sigriet tan-negozju li jista' jkun fih. Dan it-test jinstab: Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32014M7125. Il-EUR-Lex hu l-aċċess fuq l-internet għal-liġi Ewropea. Il-proċedura tikkonċerna l-għoti ta' konċessjonijiet għall-ipprospettar jew l-esplorazzjoni ta' depożitu ta' żejt u gass naturali fiż-żona ta' Bojszowy, provinċja ta' Śląskie L-applikazzjonijiet iridu jkopru l-istess żona. L-applikazzjonijiet li jaslu ser ikunu vvalutati abbażi tal-kriterji li ġejjin: it-teknoloġija proposta għax-xogħol (50 %); il-kapaċitajiet tekniċi u finanzjarji tal-applikant (40 %); it-tariffi proposti għall-istabbiliment tad-drittijiet tal-użufrutt tal-minjieri (10 %). It-tariffa minima għall-istabbiliment tad-drittijiet tal-użufrutt tal-minjieri fiż-żona ta' Bojszowy hija: fil-każ ta' tiftix għad-depożiti ta' żejt u gass naturali: fuq tul ta' perjodu ta' tliet snin: PLN 10 000,00 kull sena, għar-raba' u l-ħames sena tal-validità ta' kuntratt tal-użufrutt tal-minjieri: PLN 10 000,00 kull sena, għas-sitt u s-snin sussegwenti tal-validità ta' kuntratt tal-użufrutt tal-minjieri: PLN 10 000,00 kull sena, fil-każ ta' tiftix għad-depożiti ta' żejt u gass naturali: fuq tul ta' perjodu ta' ħames snin: PLN 30 000,00 kull sena; għas-sitt, seba' u t-tmien sena tal-validità ta' kuntratt tal-użufrutt tal-minjieri: PLN 30 000,00 kull sena; għas-sitt, seba' u t-tmien sena tal-validità ta' kuntratt tal-użufrutt tal-minjieri PLN 30 000,00 kull sena; L-applikazzjonijiet ser ikunu miftħin għall-pubbliku fl-uffiċċju ċentrali tal-Ministeru tal-Ambjent f'nofsinhar CET/CEST fl-erbatax-il ġurnata wara li tkun għalqet l-iskadenza għas-sottomissjoni tal-applikazzjonijiet. Il-proċedura ta' valutazzjoni tal-applikazzjonijiet ser tkun lesta f'perjodu ta' sitt xhur wara li tkun għalqet l-iskadenza għas-sottomissjoni tal-applikazzjonijiet. L-applikanti ser jirċievu notifika bil-miktub bir-riżultat tal-proċedura. L-applikazzjonijiet għandhom jitfasslu bil-Pollakk. L-awtorità tal-liċenzji ser tagħti konċessjonijiet għat-tiftix jew esplorazzjoni għad-depożiti ta' żejt u gass naturali lill-applikant li jintgħażel wara li tikkunsidra l-opinjoni ta' awtoritajiet relevanti, u tikkonkludi kuntratt tal-użufrutt tal-minjieri magħha. L-impriża inkwistjoni għandu jkollha kemm drittijiet tal-użufrutt kif ukoll konċessjoni sabiex tkun tista' tagħmel it-tiftix u l-esplorazzjoni għad-depożiti tal-idrokarburi fil-Polonja. L-applikazzjonijiet għandhom jintbagħtu lill-Ministeru tal-Ambjent fl-indirizz li ġej: L-informazzjoni tista' tinkiseb mill-: websjat tal-Ministeru tal-Ambjent Approvat minn: L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjoni ġenerali li ġejja: EPSO/AST-SC/01/14 – Segretarji (gradi SC 1 u SC 2) Għal-lingwi li ġejjin: Il-Kroat (HR), L-Ingliż (EN), Il-Franċiż (FR) u L-Ġermaniż (DE) Għal aktar tagħrif ikkonsulta l-websajt tal-EPSO http://blogs.ec.europa.eu/eu-careers.info/ L-attivitajiet kummerċjali tal-impriżi kkonċernati huma: għal Apollo: investimenti tal-portafoll, għal Ulster Bank: servizzi bankarji bl-imnut u korporattivi, għal Arnotts: ħwienet bl-imnut mhux speċjalizzati fl-Irlanda. Il-Kummissjoni tistieden lill-partijiet terzi interessati biex iressqu kwalunkwe kummenti li jistgħu jkollhom dwar it-tranżizzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-feks (+32 22964301), jew b'emejl lil COMP-MERGER-REGISTRY@ec.europa.eu jew bil-posta, taħt in-numru ta' referenza COMP/M.7150 – Apollo/Ulster Bank/Arnotts, fl-indirizz li ġej: L-attivitajiet kummerċjali tal-impriżi kkonċernati huma: CFAO SA hija kumpanija rreġistrata skont il-liġi Franċiża, ikkontrollata mill-kumpanija Toyota Tsusho Corporation (il-Ġappun), attiva fl-oqsma tad-distribuzzjoni tal-karozzi, prodotti farmaċewtiċi, materjali u tagħmir u servizzi tal-IT, prinċipalment fl-Afrika u fit-territorji barranin kollettivi Franċiżi, Carrefour SA hija l-kumpanija azzjonarja tal-grupp Carrefour attiva fil-bejgħ bl-imnut ta', fil-biċċa l-kbira, l-ikel fi Franza u f'pajjiżi barranin, L-impriża konġunta għandha l-għan tal-iżvilupp ta' attività ta' bejgħ bl-imnut ta', fil-biċċa l-kbira, l-ikel fis-Senegal, il-Kamerun, il-Kongo, il-Côte d'Ivoire, ir-Repubblika Demokratika tal-Kongo, il-Gabon, in-Niġerja u l-Gana. Il-Kummissjoni tistieden lill-partijiet terzi interessati biex iressqu kwalunkwe kummenti li jistgħu jkollhom dwar it-tranżizzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-feks (+32 22964301), jew b'emejl lil COMP-MERGER-REGISTRY@ec.europa.eu jew bil-posta, taħt in-numru ta' referenza COMP/M.7176 – CFAO/Carrefour/JV, fl-indirizz li ġej: Klassi 1.1. Laħam frisk (u l-ġewwieni) Il-laħam taċ-ċanga minn annimali tar-razza Charolais biss jista' jġorr id-denominazzjoni tal-oriġini "Bœuf de Charolles": erħiet ta' mill-anqas 28 xahar, baqar ta' mill-anqas 8 snin, barrin ikkastrati ta' mill-anqas 30 xahar. Il-klassifikazzjoni tal-karkassi tal-annimali hija stabbilita skont it-tabella EUROP, u abbażi tal-kriterji li ġejjin: konformazzjoni tal-karkassa bejn il-gradi R u E, piż minimu tal-karkassa skont il-kategorija tal-annimal: 360 kg għall-karkassi tal-baqar u tal-barrin ikkastrati, 320 kg għall-karkassi tal-erħiet, kisja tax-xaħam fuq ġewwa u fuq barra ta' bejn 2+ u 3+, lewn aħmar li jagħti fl-aħmar jgħajjat, lewn tal-kisja tax-xaħam li jvarja mill-krema għall-isfar, għadam bejn irqiq ħafna u ta' ħxuna normali, konsistenza bejn "irqiqa ħafna" u "normali", pH aħħarija tal-karkassa ta' 5.8 jew inqas. Il-laħam ikun ta' lewn aħmar jgħajjat u mraħħam b'mod fin. Għandu konsistenza fina u tarija, ftit li xejn fibruża, u togħma mmerrqa u kemxejn aċiduża li tibqa' fil-ħalq. Il-karatteristiċi tipiċi tiegħu, li joħorġu l-iktar meta jissajjar permezz tax-xamm u tad-dewqa, huma l-intensità u r-rikkezza tal-aromi tiegħu (annimali, xaħmi, veġetali, ċereali, eċċ.) Il-laħam jiġi ppreżentat biss imkessaħ, u ma għandux jiġi ffriżat jew issurġelat. L-għoġġiela jitreddgħu b'mod naturali, minn ommhom jew, fejn meħtieġ, minn baqra tat-treddigħ, u jkollhom aċċess għall-għalf sakemm jinfatmu. Il-baqar jingħalfu b'sistema li talterna, minn staġun għall-ieħor, bejn il-mergħa u l-istalla, b'mod li jingħalfu mqar darbtejn bil-ħaxix. L-istadju tat-tismin, li huwa l-istadju li fih il-baqar ikunu lesti għall-qtil, isegwi l-istadju tat-trobbija. Ix-xitwa u s-sajf jinfluwenzaw kif l-annimali jgħixu u jingħalfu. Fl-istadju tat-trobbija, fis-sajf, l-annimali jirgħu għal tal-anqas 200 jum tas-sena, konsekuttivi jew mhux. Il-ħuxlief li jiġi esklussivament miż-żona ġeografika ddefinita fil-punt 4, u għalf kumplimentari mqassam skont il-kundizzjonijiet stipulati taħt, jistgħu jingħataw lill-annimali biex jissupplimentaw il-ħaxix mirgħi. L-annimali jirgħu għal tal-anqas żewġ staġuni. Matul ix-xitwa, il-baqar jingħalfu b'għalf li ġej esklussivament miż-żona ġeografika ddefinita u b'supplimenti tal-għalf skont il-kundizzjonijiet hawn taħt. L-għalf huwa magħmul minn pjanti erbaċej friski jew imnixxfa, inklużi wċuħ tal-għeruq, pjanti tal-mergħat (ħxejjex, Papilionaceae, Hydrophyllaceae) u tiben. It-tismin tal-annimali jsir f'mergħa waħda jew aktar iddedikati lit-tismin, imsemmija lokalment bħala "prés d'embouche", li jinsabu fiż-żona ġeografika ddefinita.. Fis-sajf, l-annimali għandhom jirgħu esklussivament f'mergħat tat-tismin. Fix-xitwa, l-annimali jitlestew fil-mergħat tat-tismin u fl-istalla: l-annimali għandhom jirgħu fil-mergħat tat-tismin għal tal-anqas 30 jum konsekuttivi. Fl-istilla, l-għalf imqassam lill-annimali jkun magħmul esklussivament minn ħuxlief imnixxef tal-ogħla kwalità, miż-żona ġeografika ddefinita: imwerraq, aħdar, b'aroma niexfa u veġetali. Kull forma ta' għalf iffermentat hija pprojbita fl-alimentazzjoni tal-baqar. Għal massimu ta' għaxart ijiem mit-tneħħija tagħhom mill-istalla, li matulhom il-baqar kapaċi jadattaw għal bidla fil-għalf, il-ħuxlief jista' jiżdied bħala suppliment għall-għalf lokali. Il-pjanti, il-prodotti sekondarji u s-supplimenti għandhom jiġu, obbligatorjament, minn prodotti mhux tranżġeniċi. Matul l-istadju tat-trobbija, is-supplimenti tal-għalf użati fis-sajf u fix-xitwa huma limitati għal medja annwali ta' 2 kg ta' materja niexfa għal kull annimal, kuljum. Fl-istadju tat-tlestija, dan huwa limitat għal 1 kg ta' materja niexfa għal kull 100 kg piż ħaj. Meta l-baqar jingħataw torti tal-għalf, il-proporzjon ta' żerriegħa tal-kittien għandu jikkostitwixxi tal-anqas 70 % tal-piż tar-razzjon tat-torta. It-twelid, it-trobbija, it-tismin u t-tbiċċir tal-annimali għandhom isiru fiż-żona ġeografika ddefinita. Sal-istadju tad-distribuzzjoni aħħarija, it-tikkettar tal-karkassa u tal-qatgħat għandu jinkludi speċifikament: Id-denominazzjoni tal-oriġini; Is-simbolu DPO tal-Unjoni Ewropea; In-numru ta' identifikazzjoni tal-annimal jew in-numru tal-lott; Il-kategorija tal-annimal; Id-data tat-tbiċċir; Għal-laħam maħsub għax-xiwi jew għall-forn, għajr il-falda l-irqiqa, il-falda l-ħoxna u l-flett, il-kliem "le temps de maturation entre les dates d'abattage des animaux et de vente au détail au consommateur final est de 14 jours pleins minimum" (iż-żmien ta' maturazzjoni bejn id-data tal-qtil tal-bhejjem u d-data tal-bejgħ bl-imnut lill-konsumatur aħħari għandu jkun mill-anqas 14-il jum sħiħ). Għal-laħam ikkummerċjalizzat bħala prodott tradizzjonali, it-tikkettar għandu jiġi appoġġjat minn "certificat de garantie et d'origine" (CGO, ċertifikat ta' garanzija u tal-oriġini), stabbilit mill-grupp ta' produtturi. Département du Rhône: il-muniċipalità ta' Bourg-de-Thizy. Dan il-pajsaġġ bl-arbuxxelli, magħmul minn pjanti erbaċej, sġajjar u siġar, jiggarantixxi varjetà ta' għalf għall-annimali, filwaqt li jipprovdilhom b'kenn u kwiet, u jikkontribwixxi għall-bijodiversità rikka li ssostni l-mergħat permanenti. Il-bilanċ ta' din l-ekosistema huwa żgurat mill-manutenzjoni ta' dawn l-arbuxxelli. Barra minn hekk, il-preżenza viżibbli ta' annimali f'dan l-ambjent tagħti struttura u saħħa lill-pajsaġġ. Din iż-żona tgawdi wkoll minn netwerk sfiq tal-ilma, li huwa tajjeb għat-tkabbir tal-ħaxix u jipprovdi bjar naturali għall-annimali. Is-sistema ta' produzzjoni fiż-żona ġeografika hija karatterizzata minn kif dawk li jrabbu l-bhejjem jibqgħu jadattaw ir-razza Charolais, indiġena għal din iż-żona, għar-riżorsi disponibbli. Il-bdiewa li jrabbu l-bhejjem għandhom metodu partikulari għall-għażla tal-annimali għat-tgħammir, skont l-istokk femminil li jgħaddi minn ġidd għal ġidd, u skont ir-raba' sfruttat. L-għan tagħhom huwa li jiksbu morfoloġija speċifika tal-annimali, karatterizzata minn żvilupp kbir tal-muskoli, skeletru żgħir, proporzjon bejn ir-riġlejn ta' quddiem u ta' wara, u kapaċità ta' tismin kompatibbli ma' tali bilanċ. Is-sistema tat-trobbija tissejjes fuq prattiki tradizzjonali li jirrispettaw iċ-ċikli naturali: l-erħiet jitreddgħu b'mod naturali, ikun hemm perjodu twil ta' ragħa li jibda minn kmieni, l-għadd ta' annimali għal kull ettaru huwa limitat u jqis il-bżonn ta' tkabbir tal-ħaxix, il-baqar jitrabbew fuq il-mergħat għal tal-anqas żewġ staġjuni, ir-ritmu psikoloġiku tal-annimali huwa rispettat billi jinħarġu għar-ragħa bl-iktar mod xieraq għall-istadju ta' tkabbir tagħhom, u l-għalf tax-xitwa ġej esklussivament miż-żona ġeografika ddefinita. Din is-sistema tfisser li t-tkabbir ta' kull annimali huwa soġġett għaċ-ċiklu tal-istaġjuni, b'alternazzjoni bejn il-perjodi ta' ħafna tkabbir (ir-raġħa) u l-perjodi statiċi mingħajr telf ta' piż (ix-xitwa). Dan it-tkabbir mhux kontinwu tal-annimali jissejjaħ "il-fenomenu tat-tkabbir kumpensatorju". L-ibbilanċjar tal-għadd ta' annimali li għandhom jitlestew fuq raba' partikulari bil-kapaċità ta' tismin tal-ħxejjex huwa essenzjali għall-metodi tradizzjonali ta' tismin. B'hekk, skont it-tkabbir tal-ħaxix, il-bdiewa li jrabbu l-bhejjem jistokkjaw u jbattlu l-mergħat permanenti tagħhom b'mod li jżomm kostanti l-kwalità alimentari. B'hekk, ċerti annimali biss fl-azjenda huma ddestinati għall-produzzjoni tal-laħam "Bœuf de Charolles". Il-biċċiera lokali żviluppaw metodi esperti ta' tbiċċir u pproċessar, bil-għan li jippreżervaw l-ispeċifiċitajiet inizjali tal-laħam, miksubin bl-influwenza tal-kundizzjonijiet tat-trobbija, u bil-għan li jottimizzaw il-kapaċità ta' maturazzjoni tal-karkassa: ix-xaħam ta' barra jitqatta' ftit biex iħalli kisja tax-xaħam fuq il-kustilja tal-flett, il-karkassi jinżammu f'temperatura li tonqas b'mod progressiv, u jiġi ddefinit pH aħħari. Il-bdiewa jwettqu wkoll għażla importanti tal-karkassi abbażi tal-karatteristiċi speċifiċi ddefiniti tal-prodott. B'hekk, ċerti karkassi biss huma ddestinati għall-produzzjoni tal-laħam "Bœuf de Charolles". Il-karkassi "Bœuf de Charolles" huma karatterizzati mill-proporzjonijiet ibbilanċjati bejn ir-riġlejn ta' quddiem u ta' wara, u minn lewn li jvarja mill-aħmar ċar għall-aħmar karg. B'piż minimu ta' 320 kg għall-erħiet u 360 kg għall-baqar u l-barrin ikkastrati, il-konformazzjoni tagħhom (spallejn, kuxxtejn u flettijiet imqabbżin) tevolvi minn R sa E skont it-tabella ta' klassifikazzjoni Komunitarja EUROP. Il-kisja tax-xaħam, apprezzata mill-istat ta' tixħim estern, tkopri l-kustilja tal-flett tal-karkassa. Hija magħmula minn bejn 2+ u 3+ skont it-tabella komunitarja EUROP, u tvajra mill-abjad krema għall-isfar. Ix-xaħam infiltrat, ivvalutat mill-qagħda tax-xaħam ta' ġewwa, jippenetra l-qafas toraċiku iżda jħalli jidhru l-ġenbejn. Ivarja minn 2+ għal 3+ skont it-tabella ta' klassifikazzjoni Komunitarja EUROP. B'hekk, il-karkassa tipika tikkorrispondi għal annimali proporzjonati, tondi, b'għadam irqiq, bi żvilupp muskolari sinifikanti, u b'bilanċ bejn ir-riġlejn ta' quddiem u ta' wara tal-annimal, u msemmija mill-biċċiera fiż-żona ġeografika ddefinita bħala "coquette". L-ispeċifiċità tal-laħam "Bœuf de Charolles" tinstab fil-kwalità inizjali tal-karkassi, li minnhom wieħed japprezza l-konsistenza, imsejħa sal-lum "grain de viande" (ċereal tal-laħam), fatt li jixhed kemm huwa tari l-laħam aħħari. Dan il-laħam ivarja bejn "fin ħafna"" u "normali", Il-laħam ikun ta' lewn aħmar jgħajjat u mraħħam b'mod fin. Il-biċċiera u t-tekniki jikkwalifikaw dan il-laħam bħala "b'vini rqaq tax-xaħam". Dawn il-karatteristiċi jippermettu d-distinzjoni tal-karkassi " Bœuf de Charolles " minn karkassi oħra ta' laħam bovin ta' Charolais. Għandu konsistenza fina u tarija, ftit li xejn fibruża, u togħma mmerrqa u kemxejn aċiduża li tibqa' fil-ħalq. Il-karatteristiċi tipiċi tiegħu, li joħorġu l-iktar meta jissajjar permezz tax-xamm u tad-dewqa, huma l-intensità u r-rikkezza tal-aromi tiegħu (annimali, xaħmi, veġetali, ċereali, eċċ.) F'din iż-żona ġeografika, il-mod kif il-prattiki ta' produzzjoni jużaw tradizzjonalment il-karatteristiċi tal-ambjent iwassal għal laħam oriġinali u tipiku. L-isfruttament tar-razza Charolais fil-benniena tagħha, l-għażla rigoruża tal-annimali tul ħajjithom kollha, it-tlestija bil-mod fl-età adulta f'għelieqi speċifiċi, u l-għoti ta' supplimenti tal-għalf, jippermettu l-ksib ta' karkassi tqal, miksija u infiltrati bix-xaħam. Din il-konformazzjoni u din il-qagħda ta' tismin tal-karkassi wasslu għad-dehra mraħħma tal-laħam "Bœuf de Charolles". Ir-rispett ta-ċikli ta' tkabbir skont l-istaġjun, mingħajr telf ta' piż, jippermetti li jiġi limitat l-iżvilupp ta' kollaġen fit-tessuti, u b'hekk il-laħam jibqa' tari. Il-kundizzjoni inizjali tarija tal-muskoli li b'hekk tinkiseb, flimkien mal-adegwatezza tal-karkassi għall-maturazzjoni, jagħtu lil-laħam il-konsistenza fina u tarija tiegħu. Ir-ragħa prolongat iżid il-metaboliżmu ossidattiv tal-muskoli tal-bhejjem, li b'hekk jiksbu t-togħma tagħhom. Dan il-metodu ta' trobbija, li jsir fuq art bil-widien, iġiegħel lill-annimali jwettqu ċertu eżerċizzju fiżiku. L-ilma miżmum fil-muskoli huwa mwaħħal, min-naħa tiegħu, fl-istruttura metabolika. Dan jagħti lil-laħam togħma pjuttost immerrqa u kemxejn aċiduża. L-għalf bil-ħaxix u bil-ħuxlief ta' kwalità tajba jwasslu għal-lewn aħmar jgħajjat tal-laħam, u jagħti antiossidanti naturali li jippermettuh jistabbilizza dan il-kulur. L-età tal-bhejjem tinfluwenza l-intensità ta' dan il-kulur, li jista' jvarja minn aħmar ċar sa aħmar karg. Il-qagħda tas-saħħa u l-maturità psikoloġika tal-annimali, flimkien mal-għalf imsejjes fuq il-ħaxix tul il-perjodu ta' tlestija u għalf supplimentari mingħajr għalf iffermentat, jikkontribwixxu lejn il-metaboliżmu glikolitiku bbilanċjat fil-muskoli, b'mod li jittejjeb il-kulur u l-kundizzjoni tarija tal-laħam, filwaqt li l-karkassa ssir iktar adegwata għall-maturazzjoni. Id-diversità botanika tal-ambjent tinfluwenza l-kwalitajiet tax-xaħmijiet tal-laħam. B'hekk, il-kulur tiegħu jvarja minn isfar għal krema. Il-partikularitajiet tax-xaħam (kwantità, kwalità), flimkien ma' togħma mmerrqa sinifikanti, jikxfu l-intensità u r-rikkezza tal-aromi tal-laħam "Bœuf de Charolles". It-tbiċċir tal-bhejjem isir malli l-bhima tkun laħqet l-aqwa piż ta' tismin, u b'hekk jinkiseb bilanċ bejn l-iżvilupp tal-muskoli u t-traħħim tax-xaħam fit-tessuti. Il-biċċiera bl-ingrossa lokali, bl-għarfien espert tagħhom fit-tbiċċir u fl-ipproċessar tal-laħam, jippreżervaw u jixhdu l-ħidma mibdija minn dawk li jrabbu l-bhejjem. Il-prattika ta' qtugħ fin tal-karkassa tħarisha mit-tnixxif u tgħin il-maturazzjoni tal-laħam. Il-ġestjoni tat-temperatura u tal-pH tal-karkassi tgħin biex tinżamm il-kundizzjoni tarija tal-laħam. L-għarfien espert profond żviluppat mill-bdiewa li jrabbu l-bhejjem u mill-biċċiera, u l-preżervazzjoni tal-karatteristiċi speċifiċi tal-laħam "Bœuf de Charolles", jinżammu u jibqgħu jitnisslu minn ġenerazzjoni għall-oħra, bis-saħħa tad-djalogu frekwenti bejn l-atturi fuq livell lokali (fi swieq tal-baqar, f'kompetizzjonijiet ta' tixħim tal-bhejjem, f'fieri tat-tgħammir u avvenimenti varji oħra). Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Rekwiżiti nazzjonali Oħrajn (għandu jiġi ppreċiżat) Emenda tad-dokument uniku jew tas-sinteżi Emenda tal-Ispeċifikazzjoni tad-DPO jew l-IĠP rreġistrata, li għaliha ma ġie ppubblikat l-ebda dokument uniku jew sinteżi Emenda tal-Ispeċifikazzjoni li ma teħtieġ l-ebda emenda tad-dokument uniku ppublikat (l-Artikolu 9(3) tar-Regolament (KE) Nru 510/2006) Emenda temporanja tal-Ispeċifikazzjoni li tirriżulta mill-impożizzjoni ta' miżuri sanitarji jew fitosanitarji obbligatorji mill-awtoritajiet pubbliċi (l-Artikolu 9(4) tar-Regolament (KE) Nru 510/2006) Klassi 1.6. Frott, ħaxix u ċereali friski u pproċessati Meta jinħareġ għall-konsum, il-frott tal-"Limone di Rocca Imperiale" jippreżenta l-karatteristiċi li ġejjin: lewn il-qoxra: bejn aħdar ċar u isfar; għamla: minn ellittika u mtawla għal sferika; qisien: bejn medju u kbir, b'kalibru ta' mhux anqas minn 53 mm; piż: mhux inqas minn 100 gramma; flavedo: rikk fiż-żjut essenzjali, aroma u riħa qawwijin u intensi b'kontenut ta' limonene ogħla minn 70 % (% tat-total ta' idrokarburi terpeniċi); polpa: lewn isfar taċ-ċitru, kważi nieqsa kompletament miż-żerriegħa; meraq: lewn isfar taċ-ċitru, b'rendiment ta' 30 % jew iktar, u b'aċidità ta' 4,5 % jew iktar (4,5 g aċidu ċitriku/100 ml). Il-lumi tal-kategoriji kummerċjali "Extra", "I" u "II" biss jista' juża l-Indikazzjoni Ġeografika Protetta "Limone di Rocca Imperiale". L-istadji kollha tal-kultivazzjoni u l-ħsad tal-"Limone di Rocca Imperiale" għandhom isiru fiż-żona ġeografika ddefinita. Il-frott mhux kummerċjalizzat immedjatament wara li jinqata' jista' jiġi ppreżervat f'temperaturi baxxi. It-temperaturi ta' konservazzjoni ma għandhomx jaqbżu l-11 °C. Il-perjodu ta' żmien għall-ippakkjar ma għandux jaqbeż is-60 jum wara l-ħsad. Huwa obbligatorju li l-pakketti jkollhom fuq it-tikketta b'ittri stampati ċari u li jinqraw sew: l-isem tal-IĠP "Limone di Rocca Imperiale" b'ittri akbar minn dawk tal-indikazzjonijiet l-oħra li jinsabu fuq it-tikketta; il-logo ta' hawn taħt; is-simbolu tal-Unjoni; il-kategorija kummerċjali "Extra", "I" jew "II". Iż-żona ta' produzzjoni tal-IĠP "Limone di Rocca Imperiale" tikkorrispondi għat-territorju amministrattiv tal-muniċipalità ta' Rocca Imperiale. Minkejja li tinsab fil-kategorija klimatika tat-tip mediterranju, il-muniċipalità ta' Rocca Imperiale, minħabba l-karatteristiċi orografiċi partikolari tagħha, hija żona li tgawdi minn mikroklima partikolari, favorevoli għall-kultivazzjoni u għall-iżvilupp ta' dan il-frott. Iż-żona hija protetta mill-irjieħ tat-Tramuntana bis-saħħa tal-għoljiet li jinsabu fil-Punent, fit-Tramuntana u fin-Nofsinhar, u tgawdi l-effett ta' taffija tal-baħar fuq in-naħa tax-Xlokk. Dawn huwa ambjent naturali kapaċi li jtejjeb il-kwalità tal-prodott. F'din iż-żona, l-ilma jirrappreżenta element restrittiv f'dak li jirrigwarda l-kultivazzjoni tal-lumi, billi f'din iż-żona hemm medja annwali ta' preċipitazzjoni ta' madwar ta' 600 mm li hija mifruxa sew, l-aktar fil-perjodu bejn il-ħarifa u x-xitwa, b'aktar moderazzjoni fir-rebbiegħa mal-bidu taċ-ċiklu tal-kultivazzjoni. Fil-perjodi sussegwenti, il-kultivazzjoni teħtieġ interventi ta' tisqija u l-provvista tal-ilma tiġi minn sorsi sostnuti mill-ilma tal-katina ta' muntanji ta' Pollino, kif ukoll, b'inqas intensità, mill-kurrenti attivi matul il-perjodu tax-xitwa. Il-karatteristiċi partikolari li jikkontribwixxu għall-fama tal-"Limone di Rocca Imperiale" huma: rendiment tal-meraq ogħla minn 30 %; kontenut tal-limonene ogħla minn 70 %, li flimkien ma' komponenti aromatiċi oħra jagħtu lill-frott riħa qawwija u intensa. Dawn il-karatteristiċi jagħtu lill-"Limone di Rocca Imperiale" identità proprja fis-swieq lokali, reġjonali u nazzjonali. Sa mill-bidu tat-Tmeninijiet, huma bosta dawk il-festi li ġew organizzati u li fihom jiġi propost tidwiq tal-prodotti tipiċi lokali bi platti bbażati fuq il-"Limone di Rocca Imperiale". Il-preżenza stabbilita tal-prodott fit-territorju u l-fama tiegħu huma kkonfermati mill-użu tal-"Limone di Rocca Imperiale" fil-kċina tradizzjonali, fejn il-qoxra rikka biż-żjut essenzjali u l-meraq tiegħu jintużaw biex jittejbu r-riħa u t-togħma tal-ispeċjalitajiet tal-post u jtuhom il-karatteristiċi partikolari tagħhom. Bħala xhieda tal-qawwa tat-tradizzjoni stabbilita sew fit-territorju, fl-ewwel ħmistax ta' Awwissu ssir is-"Sagra dei Limoni di Rocca Imperiale" fil-lokalità nnifisha, li għal dawn l-aħħar snin sar l-aktar avveniment magħruf għat-tidwiq tal-prodott. Ir-riħa intensa u persistenti li toħroġ mill-frott twassal lill-konsumaturi biex jassoċċjaw l-prodott mat-territorju ta' Rocca Imperiale, u b'hekk saru jiddistingwuh u jippreferuh minn prodotti oħra. Minbarra dan, fi kważi l-festi kollha tal-patruni, fil-fieri u fi kwalunkwe manifestazzjoni folkloristika oħra, hija drawwa lokali li jitlestew montijiet żgħar tal-"Limone di Rocca Imperiale" bil-qfief jew f'kompożizzjonijiet partikolari. Il-"Limone di Rocca Imperiale" jinsab fil-lista ta' prodotti agroalimentari tradizzjonali tal-Ministeru għall-Politika Agrikola Alimentari u Forestali tal-2006, u l-użu kkonsolidat tal-isem "Limone di Rocca Imperiale" ilu stabbilit għal aktar minn ħamsa u għoxrin sena. Id-denominazzjoni tintuża b'mod korrett biex tindika l-prodott ikkonċernat anke fir-reġjuni ġirien kif jidher mid-dokumenti kummerċjali u ta' trasport tal-impriżi fit-territorju, mid-dokumenti parrokkjali, u minn laqgħat imtellgħa minn organizzazzjonijiet agrikoli professjonali. Fl-aħħar nett, tajjeb li wieħed jiftakar li l-kultivazzjoni tal-"Limone di Rocca Imperiale" llum tirrappreżenta element interessanti ħafna tal-pajsaġġ agrikolu tal-Alto Jonio Cosentino. Fil-fatt, id-distretti tal-muniċipalità nnifisha, li fihom hija mxerrda l-kultivazzjoni, huma magħrufa wkoll bl-isem ta' "Giardini dei limoni di Rocca Imperiale". Għaldaqstant, ir-rabtiet kulturali, ekonomiċi u ambjentali tal-"Limone di Rocca Imperiale" mal-kuntest lokali jirriżultaw partikolarment qawwija. It-test sħiħ tal-Ispeċifikazzjoni tal-prodott jinsab fuq is-sit elettroniku li ġej: Jew billi wieħed imur direttament fil-paġna ewlenija tas-sit elettroniku tal-Ministeru tal-Politika Agrikola, l-Ikel u l-Forestrija (http://www.politicheagricole.it), jikklikkja fuq il-kliem "Qualità e sicurezza" (il-parti ta' fuq tal-lemin tal-iskrin), u wara jikklikkja fuq il-kliem "Disciplinari di Produzione all'esame dell'UE".